BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

GRAD ZENICA

**- Ocjenjivački sud -**

Na osnovu člana 17. i 19. Odluke o javnim priznanjima Zenice ("Službene novine općine Zenica", broj: 10/01-prečišćen tekst), Ocjenjivački sud Grada Zenica daje obavještenje o raspisivanju

# KONKURSA

**ZA JAVNA PRIZNANJA GRADA ZENICA**

Povodom 20. marta - Dana Grada Zenica u 2022. godini dodijelit će se javna priznanja utvrđena Odlukom o javnim priznanjima Zenice i to:

**- "Nagrada Zenice"**

**- "Plaketa Zenice".**

"Javna priznanja mogu se dodjeljivati građanima Zenice i drugim licima koja rade na području Grada Zenica, udruženjima građana, lokalnim zajednicama, ustanovama, privrednim društvima, drugim pravnim subjektima za uspjehe u radu i aktivnostima kojima znatno doprinose razvoju Zenice ili pojedinih djelatnosti, afirmaciji njenih interesa, u znak odavanja počasti i zahvalnosti, te unapređenju ljudskih prava i razvoju demokratije.

Javna priznanja mogu se dodjeljivati i državljanima drugih zemalja, prijateljskim gradovima, međunarodnim organizacijama i organizacijama iz drugih država".

* 1. **Kriteriji za dodjelu javnog priznanja su:**
* najbolji rezultati postignuti u teorijskom i praktičnom radu na pojedinom području rada,
* objavljena, prikazana, izložena, izvedena ili na drugi način prezentirana postignuta ili nagrađena ostvarenja i rezultati,
* uživanje ugleda stručnjaka ili djelatnika iz određene oblasti, odnosno uspješnog privrednog društva, ustanove, udruženja građana ili drugog pravnog subjekta.

**A) "NAGRADA ZENICE"**

"Nagrada Zenice" dodjeljuje se građanima Zenice i drugim licima, njihovim udruženjima, lokalnim zajednicama, ustanovama, privrednim društvima i drugim pravnim subjektima povodom njihovih jubileja, za uspjehe u poslovanju, zasluge za razvoj Grada Zenica, unapređenje kvaliteta življenja, te afirmaciji Zenice i jačanju njenog ugleda u zemlji i svijetu".

Novčani iznos nagrade neće se dodjeljivati profitnim organizacijama.

## B) "PLAKETA ZENICE"

"Plaketa Zenice" dodjeljuje se građanima Zenice i drugim licima koja rade na području grada Zenica, udruženjima građana, privrednim društvima, ustanovama i drugim subjektima povodom Dana Zenice ili drugih godišnjica za trajniju, općepriznatu djelatnost kojom su znatno doprinijeli razvoju i afirmaciji Zenice".

**2. Rok i način predlaganja**

Prijedlozi za dodjelu javnih priznanja upućuju se Ocjenjivačkom sudu **do 28. februara 2022. godine.**

Pravo predlaganja kandidata za dodjelu javnih priznanja imaju, u skladu sa Odlukom o javnim priznanjima Zenice, građani, udruženja građana, članovi Gradskog vijeća Zenica, radna tijela Gradskog vijeća Zenica, Gradonačelnik Zenice, organi mjesnih zajednica, ustanove, strukovne organizacije, vjerske zajednice, privredna društva i drugi pravni subjekti.

Prijedlog za dodjelu javnog priznanja podnosi se u pisanom obliku i na popunjenom obrascu za jedno od predloženih javnih priznanja koji se može preuzeti na web stranici Grada Zenica ili u Stručnoj službi Gradskog vijeća i dostavlja se Ocjenjivačkom sudu putem Stručne službe Gradskog vijeća.

Prijedlog iz prethodnog stava sadrži sljedeće:

* ime, prezime i adresu kandidata, odnosno naziv privrednog društva, ustanove, vjerske zajednice, udruženja građana ili drugih pravnih subjekata koji se predlažu za dodjelu javnog priznanja,
* vrstu javnog priznanja („Nagrada Zenice" ili "Plaketa Zenice"),
* oblast za koju se predlaže dodjela javnog priznanja,
* obrazloženje prijedloga,
* raspoloživu dokumentaciju kojom se potvrđuju navodi iz obrazloženja.

Prijedlozi koji budu podneseni od neovlaštenih podnosilaca ili izvan roka za podnošenje ili nepotpuni u pogledu sadržaja, neće se uzimati u razmatranje.

Broj: 01-45-1855/22

Zenica, 03.02.2022. godine

PREDSJEDNIK

OCJENJIVAČKOG SUDA

Mirza Husetić, s.r.